ગુંજન શાહ કહે છે, ‘મારો ભાઈ સ્ટડી માટે યુએસએ ગયો છે. માટે મેં તેને ઓનલાઇન રાખડી પસંદ કરાવી અને તેના નામની જ ચાંદીમાં રાખડી બનાવીને મોકલી દીધી છે. હવે રાખડીઓનો નવો ટ્રેન્ડ શરૃ થયો છે જે અમને ગમે પણ છે.’ જ્યારે જન્મેજય બ્રહ્મભટ્ટ કહે છે, ‘હું ગોવામાં અભ્યાસ કરું છું અને મારી સિસ્ટર દિલ્હીમાં અભ્યાસ કરે છે. સાચું કહું તો આ દિવસે હું મારી બહેનને ખૂબ જ મિસ કરું છું. પ્રયત્ન કરું છું કે તેના હાથે રાખડી બંધાઉં, પણ જો એ શક્ય ન બને તો તે મને સારામાં સારી રાખડી મોકલે છે. આ વર્ષે તે મારા નામના પ્રથમ અક્ષરની રાખડી મોકલવાની છે.’